血呀！血呀！血呀！死了
（上回講到…）
夠了，你好浮誇
況且我們已有足夠證據
（上回講到隻兔…）
多得上面那位多口大嬸
自己精彩爆料
我屈得隻獅子，都可以屈你兩個
我有我講，你有你講
其實呢…
我不惜為全市的捕獵獸射毒針
係你自己講晒就真
擺明是騙局，靚女
呯
難以想像的組合…
（毛獸電視）
本市第一位兔仔警察賀朱迪
及一隻無人識的街頭狐狸狐阿力
（前市長咩小姐入獄）
今日揭發了咩市長的陰謀
全靠一支玩具紅蘿蔔錄音筆
都可以屈你兩個
之後狐阿力亦加入優獸市警局
他們是優獸市史上第一對
（優獸市警察訓練學校）
兔仔和狐狸拍檔
優獸市新市長兼前演員馬拜仁 在優獸市天氣幕牆
發明一百週年慶祝活動上
高度讚揚這兩位警員
多得幕牆，所有環境和動物
（克記比目魚 魚鎮市場）
都可在同一城市並存
今年是我們的「優獸百年慶」！
如果連一隻低層鄉下兔仔
和一隻近似蠱惑仔的狐狸 都可無視彼此的巨大差異
永遠放低分歧和偏見
咁或者…我們全部都能包容分歧
一齊變得更加「優獸」
我和你要破新案，令世界更美好
做一對前所未見的最佳拍檔
其實我同你都差唔多啫
《優獸大都會 2》
在優獸市警局 和拍檔緊密合作就是成功之道
想將壞蛋繩之於法？
就要和拍檔步伐一致，每日都要
今日要講的壞蛋 就是這個海關督察
他一直利用優獸市的貨櫃碼頭
走私非法海外貨物
小隊隊長豪姐、松叔負責帶隊
堅庭、包包去左邊候命
阿軟、阿硬負責右邊
- 中間就交給斑馬兄弟 - 超班馬！
朱迪、阿力，我知你兩個好想發圍
不過作為新仔，今次齋睇就夠
觀摩一下前輩點樣…
（朱迪 阿力）
局長，你好
如果你想搵阿力和朱迪 他們留低一句「交畀我哋」
就一支箭去了現場 仲帶埋個 BB！
（貨櫃碼頭）
你肯定行得通？
又係你話要突襲
總之睇我頭，自然啲
- 喂！ - 開始喇
哈囉？
整個碼頭都閒人勿進
不能入來
狐狸和兔仔…咁都得？
梗係得，做埋父母都仲得
- 點稱呼？ - 督察
史督察
督察？負責做甚麼？
確保貨櫃裏沒非法走私貨？
咁問法有啲怪
總之你們要走，不可以留低
等等…等等先
他完全沒做錯
你講得無錯，先生
我們好應該諗清楚，老婆
我們不應該倉促過來
來這個靚景工業貨櫃碼頭
和我們的寶貝仔慶祝生日
今日是他的生日？
無錯，而且是…
出事後第一個生日
隻傻豬豬唯一的願望
除了有朝一日駁返條尾
就是來看火車車
又或者請火車車的車長 在石膏上簽名
但我估搵到海關督察簽名就更好
講真？
無問題，幫細路嘛
你簡直是聖人
感激不盡…是但簽一隻啦
兩隻簽晒都得，冇所謂
順便畫埋公仔
不用太完美
反正他半盲
我畫架火車仔，因為你鍾意火車
快啦…
- 扭吓佢 - 我知喇
- 爽手 - 我搞得掂
扭兩扭
朱迪、阿力，你兩個私自行動
立即退下、等待支援
車車
- 有差佬呀！ - 咪郁！
- 依法查案，咪郁！ - 大家走呀！
壞蛋捉唔晒嘅
行開啦，蠢兔仔！
各有各看法吧
我架烈火戰豬！兔仔恰野豬呀！
朱迪和阿力正追捕疑犯
他騎劫餐飲貨車向東駛…
咪玩啦
…向東直入白羊街
（優獸百年慶快樂）
好靚呀
我要剪同款
老友，你手車嚇到我毛都白
仲有，我每次都要坐乘客位？
如果要分莊閒…
（警察）
讓開啦，新仔！
等真正的拍檔去處理
- 師姐，我們就是真正拍檔 - 捷徑，入隧道
（荷蘭鼠鼠隧道）
退下，新仔
交給我們
- 放針！ - 放針！
我憎死隻蠢兔仔
（優獸百年慶巡遊）
（鹿式餐飲公司）
（牛羚澤西巡遊）
（豬咁快推進劑）
- 我要跳過去 - 吓？
咪住，你想…
蘿蔔妹，開個拍檔會議先 唔好呀，蘿蔔妹！
朱迪！
請大家默哀一分鐘
悼念備受敬重的 天氣幕牆發明者猁賓沙
超班馬！
爬蟲類？
（保哥局長）
兩隻嘢離晒譜！
優獸市不止有哺乳類居住
其實還有少數爬蟲類秘密聚居
不過就住得好遠
當然，優獸市不容許有蛇出現
所以這裏至少有一百年無蛇出現
（《離譜怪異搜查》）
（麥狸寶 永遠只講真相）
唔係嘛？麥狸寶不算是可靠線人
兔仔！橙色狗！立即進來
局長，今日行動未夠理想 但總算捉到隻食蟻獸
斑馬兄弟捉的！
- 超班馬！ - 收聲！
超班馬
是我們捉的
不過更重要是 我相信我們查到猛料
那偷來的貨車上 有海外運來的走私箱
優獸百年慶的單張
還有疑似爬蟲類層皮
我已送去檢驗
- 如果你… - 要受檢驗的是你們！
你兩個拆了半個城
多得你兩個 我們要出動「勁量組」
從大喇叭救出小羚羊！
- 好快出到來，沒事的… - 唔好！唔好呀！
邊個去接住佢？
對不起，可以播多次嘛？ 我未戴眼鏡
你兩個到底 有冇聽從阿頭命令暫停行動？
局長，我們在追捕犯人
警例第六章第二段寫 「當行動指揮官認為…」
你們不是行動指揮官！
只是撞彩破了一次案！
唔該返去做抄牌妹同賣雪條！
繼我話，一定是有人妒忌我們 揸到架豬豬車
抑或你認錯架車是你媽媽？
夠了！全部出去！
賀警員
雖然我好努力勸過自己唔好 但我始終睇好你
但你兩個次次都做得太盡
搞到今日件事上了頭條
這不單止影響我、影響警局
坦白講，更影響到所有 想追隨你步伐的兔仔
不是每單案都會拯救到世界的
咯咯
嗨
聽落這段對話只關「你兩個」事
冇咩事我出返去先…
你點解對每一件事都玩玩吓？
因為講笑是應付 童年陰影的防禦機制
想嘆吓成年陰影嗎？
不想
我批准你兩個做拍擋 是因為你們為城市立了大功
（朱迪與阿力破解動物失蹤案）
但今日，你們都搞禍了
而現在…
有人質疑當初應否讓你們做拍檔
- 局長… - 所以…
別再追查不存在的爬蟲類動物
我要暫停你兩個查案
- 吓？ - 派你們去做新任務
是專為你們這些特別組合而設的
如果失敗，就別怪我拆散你兩個
到時就沒有朱迪與阿力這組合
不過，如果你們真如自己所想犀利
今次就是發圍的好機會
歡迎參加「拍檔危機處理」工作坊
專為成日搞到一鑊泡的拍檔而設
我是各位的動物治療師，毛臣臣醫生
你們會來…
是因為錯配的組合 通常都要花少少功夫…
先至會合拍
阿桂，我們之前已講過
你會令大舊點樣？
唔舒服…冇錯
法蘭斯，雖然卡仔是老鼠 但最重要是，他是你的拍檔
（你好，我叫卡仔）
今日新來了兩位搭錯線的拍檔
不如跟大家分享 有溝通障礙的心路歷程？
我們正式成為拍檔只有一星期
一星期紀念快樂
不過我們完全無障礙
合作得好好，簡直無得頂
之前仲拯救過優獸市
所以要我們過來 似乎是有天大誤會
大家留意，她搶住答 不讓拍檔發言
應該是拒絕接受現實
而且還因為不安而踏腳
我亦觀察到她的不安源自…
她那疏離…
又情緒不穩定的拍檔
不過只要努力，兩年就可以步伐一致
但現在，先由互相問候拍檔開始
邊組想開始先？
唔該，阿祖
好吧，好可惜嘉倫再一次 將阿祖的笑容當成攻擊信號
冷靜，嘉倫，冷靜少少
阿祖，記住安全暗號是「椰青水」
椰青水！
（椰青水）
我們要再搵局長傾傾
應承以後會做得更好
超班馬！
你駁少句嘴，或索性不要開口
好吖，又或者跟我玩法，低調少少
被困在工作坊，又點發圍？
如果向「牛魔王」投訴 只會再罰耐啲
所以要醒少少，低調一下
別被今次打擊你，知道未？
因為我們是夢幻組合
對不起，阿波
（資訊科技部）
鋪紅地氈，警隊之星出場！
喂！狐狸先生幾多點？
你好水皮！
冷靜，拍檔
我問你一件事
你覺得我們是好拍檔？
當然了
我只是…
我只想知道要怎樣向大家證明
又或者，根本就不需要對任何人證明
我們需要…永遠都要
最好儘快令大家認同…
（《拍住上新手指南》）
狐狸和兔仔可以做到好拍檔！ 慢慢睇啦
- 我有兩本呀 - 你一槍打死我算啦
一星期紀念快樂！
椰青水！
（獸身健身室）
（朱迪與阿力：新拍檔搗破大案）
我見到你上電視，無事嘛？
乜事都冇，媽
弊，口講「冇事」即是大件事
仲有邊個大件事？ 大喇叭入面隻羚羊
他真慘，你隻狐狸拍檔點講？
阿力…不太喜歡溝通
你兩個太不一樣了
一個是農場長大的小鎮英雄
一個是混跡街頭的都市流氓
我每日都求神拜佛你回來結婚生仔
媽！
總之記得做拍檔的第一戒
- 對錯冇所謂，開心最實際 - 無錯
得過且過…
唔會面左左
- 老公，你遮住我 - 要畀阿女見到我
- 一齊上鏡都得 - 收線先，有事要做
- 拜拜，乖女 - 一切都會順利的
- 破到新案就掂 - 收到，愛你們
- 去搵吓隻羚羊啦 - 拜拜
（幸運輪！）
（羅拔琥格天氣預測）
明日天氣又再乜都齊
今日宣佈…
全城期待的騰騰鎮擴展項目 即將展開
當地居民繼續 對社區的未來表示關注
但今晚…
（步伐一致，還是太不一樣？）
大家都放低分歧 一齊在優獸百年慶晚會上慶祝
《猁氏家族手記》 相隔了一個世紀再展出
那是自爬蟲動物襲擊事件後 再次登場
《猁氏家族手記》 收錄了天氣幕牆的專利設計
（鹿式餐飲公司）
原創者為猁賓沙…
同一間餐飲公司
《猁氏家族手記》
（《猁氏家族手記》歷史 ）
（烏龜被蛇咬事件）
（《離譜怪異搜查》）
真相炸彈！
天氣幕牆發明一百週年，亦是…
優獸市唯一毒蛇攻擊的一百週年
受害者？是一隻烏龜
亦是猁氏家族的家傭 被咬是因為想阻止一條毒蛇…
偷走《猁氏家族手記》
之後，再沒人在優獸市見過蛇
不過我深信，蛇一定會捲土重來
唯一的問題是…
他會穿半條褲，抑或一隻長襪呢？
你話「正義已死」
我就話「呸！」
咁快掛住我？
有蛇皮那架失車的公司…
負責晚會的餐飲
你睇拍檔指南發現的？
聽我講，毒蛇以前都試過 偷走《猁氏家族手記》
萬一他們再回來偷呢？
好耐都無蛇行入優獸市了
冇腳又點行呢？
而且我們已一身蟻 薄餅到了，再講啦
明知晚會有毒蛇攻擊但不去阻止
即是我們失職
哎吔…難怪你從不邀請我過來
狐狸習慣獨來獨往
聽住，我們再衰多次 就會被牛魔王拆散
如果不儘快立功 證明我們是好拍檔
一樣會被局長拆散
就去附近睇睇、索吓料
沒發現就走
但萬一我講中 就不會再有人質疑我們做拍檔
就睇今次了
好啦
但都要過到保安先得
在高級場合，狐狸和兔仔太顯眼了
所以要變身潛入去！
你又霸住司機位
來吧，起身
我們最狂野，無人可馴服
要將舞池變成動物園
來吧！大家一齊！
優獸市嗌兩聲聽聽！
活在瘋狂世界，競爭無休止
石屎森林生活有時太瘋癲
有你同我一齊 狂野一日結束時
別再壓抑自己 釋放能量狂歡一次
（優獸百年慶晚會）
大家齊聚慶祝
今晚任何人都可以隨心所欲
把握這刻 擺脫所有拘束
寶貝，音樂要繼續
來吧，起身
我們最狂野，無人可馴服
要將舞池變成動物園
來吧，繼續起舞
齊齊扭吓擰吓轉個圈
將舞池變成動物園
貓鍾意追光，我真大懵
動物園
來吧，企起身
我們最狂野，無人可馴服
將舞池變成動物園
馬市長已來到
電影復仇三部曲 《草「呸」英雄》的大明星
唔好影相，唔該
講笑咋，我喎
咁影…再嚟…影多張
猁米頓先生，騰騰鎮幾時開始擴展？
- 入去啦，爸爸 - 派對玩開心點
齊齊扭吓擰吓轉個圈
將舞池變成動物園
（鹿式餐飲公司）
沒有雪
這架較暖
騰騰鎮的爬蟲類要夠暖先生存到
弊！有水蛇！
係水撥至真，睇吓？
後門沒關
只是有人冇手尾
你話「索吓料」，冇話擅闖…
咩料？
原來早就打算入去 明白，「步伐一致」指你個步伐
擺明是騙局，靚仔
你在這裏換，我上車換
始終是優獸百年慶晚會
當然要有備而來
你知嘛，我以前總幻想潛入這種地方
其實…你這個主意都不太差
嘩，我當你讚我了
你紮實對耳才是壞主意
係我多口囉
歡迎參加優獸百年慶晚會
兼展出《猁氏家族手記》之夜
點解會有蛇想偷一本殘舊記事簿？
我不知道
不過沒人會得手 因為有我們保護它
（優獸百年慶晚會）
（私家重地 展覽專區）
手記在展覽專區，好吧
行動
等等先
想混入去，心口掛個勇字不夠的
不止要睇打扮
最重要是氣場
你好呀…喂，對駝峰好型
真貂皮？我都有真狐皮
你經常受邀來這些場合？
受邀？未試過
不過去交際應酬少不免的
太太，不好意思，是你的嗎？
噢，是啊
我幫你
果然是蠱惑狐狸
那邊！
似乎保安不太夠
我行近少少，你幫我睇水
保哥警報
（原始專利持有人猁賓沙）
封面是金屬造的
嬲嬲水牛要過來了
三點鐘方向
- 不好意思，對不起 - 弊，對不起
等我幫你…攞錯
攞錯你條尾，好抱歉
弊，他嬲死我
給你
你是我救星
我習慣做足準備應付任何情況
去派對講呢啲好正常吧？
我都幾乎攞別人條尾來抹身，所以…
阿柏！
阿柏…我叫阿柏，嗨
朱迪，我叫賀朱迪
邊個咁豬？
好高興認識你，朱迪
等等！賀朱迪？那個賀朱迪？
你來查案？
着到咁靚查案
但你真的來查案吧？
不，其實…只是有個直覺
要保護…本手記
好極，我覺得保安不太夠
個笑話我講先的
而且我這邊沒發現
不如收隊啦
朱迪？
我們應該…
好高興認識你
對，我也是
你慢慢食
雖然我不知道你幾時食 但總之慢慢食啦
你應該要落台，嘯柏
無錯，落台啦，嘯柏
等等先，你是…
對，我姓猁
仍在努力爭取家族認可
走啦，嘯柏
來吧，爸爸
- 我扶你，放心 - 我扶你啦
好了，正式開始晚會吧
歡迎參加優獸百年慶晚會
朱迪，我好似有…
我好似有發現
望望各位
好開心見到大家
好榮幸向大家介紹第三代的夢想家
蘿蔔妹，聽到嘛？我有線索
他延續了我們偉大優獸市的傳奇 有請猁米頓！
- 多謝，多謝各位 - 蘿蔔妹…蘿蔔妹！
你怎會在這？
局長，她講中了！
- 你玩完了，你兩個都玩完 - 等陣先，唔好！
我阿爺的夢想 就是為所有動物建立共融都市
阿力？
讓大家真正和諧共存
有條蛇呀！
蛇呀！蛇呀！
走啦，兄弟！走！
我會記住你兩隻斑馬！
朱迪！朱迪！
估到你啦！
停手！
拜託，你沒必要傷害他
傷害他？
蛇從來不會傷害人
我們不是壞蛋
他們才是
而這手記裏有一個秘密可以證明
我一定要向大家證明，求求你
這是我們唯一澄清的機會
只要還我們清白
我的家族就終於可以回家鄉
- 唔好呀！ - 我來了
朱迪和阿力，夢幻組合
捉到條蛇仔了，抑或蛇女？
爬蟲類很難分辨
警察好快就到
殺死條蛇
燒了本手記 若他想要，即代表它好危險
你兩個向阿頭報告，說他襲擊我們
然後乖乖合埋把口
讓開
快滅火！
- 蘿蔔妹，快！ - 幫手救他
- 蘿蔔妹，我們要… - 阿力
好凍！好凍！
唔好！
局長
他會沒事的
解毒劑，有解毒劑就有救！
- 朱迪，你搞咩呀？ - 冇呀，豪姐
他們幫毒蛇謀殺局長！
- 豪姐，我冇… - 增援！要增援！
- 跟我步伐，即撇！ - 等等先
我需要本手記，還要件冷衫
好凍
- 趴低！ - 等陣先
- 喂！ - 下次留在屋企算啦
咪郁
唔好！阻止他們！
- 喂！ - 快走！
- 咪走！ - 快！
停呀！
我的確是一隻蠢兔仔
不小心碰到…你自己講的，不是我
捉他們入車尾箱
（突發新聞）
騰騰鎮個個騰騰震
慶典發生毒蛇攻擊
有條毒蛇襲擊始創人家族 令會場出現大騷亂
更震驚的是，條蛇的同黨…
是優獸市警察狐阿力和賀朱迪
（通緝 兔仔和狐狸警察）
三位被列為毒蛇攻擊案疑犯
令優獸市警察局長中毒 是極度危險份子
（疑犯在逃）
保哥局長…死了
好彩我不需要講這一句
但可能好快就要
醫生都覺得有點離奇
但今晚發生的事絕對不是一場馬戲
我們…
我們一定會捉到條蛇
還有隻狐狸和兔仔！
你知他們毀了幾多個市長嗎？
一、二…我只數到兩個
你想做第三個？
我要他們消失
但不是要按照…法律嗎？
我只會講一次，拜仁
你要搵返本手記，再將他們滅口
做不到，即是我揀錯了市長
我有冇揀錯市長？
（警局）
（媽咪爹哋）
（拒絕）
（我們看到新聞）
（傳錯圖…我指…）
（激死，我指…）
（我是爸爸）
（現在媽媽接手）
（我們很擔心你）
喂
他們第一件事就是追蹤電話
對不起，我從未試過被警察通緝
我明白
早知不應該去晚會吧？
好了，已跟過你的做法
應付這教父，要跟我個做法
你現在該慶幸有個市井出身的拍檔
蒙地！仲有卡羅…
（100%真 正牌手袋公司）
歡迎來到我個貨倉
天啊，我好鍾意你條裙！
過獎了
花花和我現在平等經營這家族生意
她負責在大茶飯和時裝方面諗計
而我就有更多時間專注做大事：
做我乖孫女小珠珠的公公
錫我隻戒指
- 即刻錫隻戒指！ - 錫呀！錫落去
公公，你又話要整對石屎鞋 畀威大狼先生着？
我孫女真聰明
細路大得真快
- 你收聲，臭狐狸！ - 你太多口水喇！
總之，你兩個一身蟻
但我們欣賞你們其中一個 所以想幫手
新衫、新身份
走佬車一個鐘頭後出發
抄牌妹架車仔都解決埋
你們應該誤會了
我們是被山貓冤枉 而且那條無辜的蛇需要…
朱迪，山貓家族殺人不眨眼 而且非常陰毒
這個騰騰鎮擴展項目 只會令他們更加危險
領域動物為了擴大地盤會不擇手段
所以如果你阻頭阻勢，一定死硬
不要和貓作對，你們走吧
先生，我知你想保護我們
但我們發過誓要保衛優獸市
而且正義不可以退縮
我代表我本人「狐阿域」 還有「菜舒迪」小姐
非常感激你們的走佬車和…
我們不能接受
我們要幫條蛇
救命，你句句都講「我們」
毒蛇襲擊烏龜可能是被冤枉
你知道原因嗎？
或者手記裏有甚麼證據？
我都好想知
但如果事件跟蛇有關 爬蟲類動物好大機會知道
你有相識的嗎？
幾乎沒人認識
他們都獨來獨往，藏身沼澤市場
但仍可以找到他們
搵個爬蟲類專家幫忙就得
要搵個識門路的地膽
算你們好彩，我識得一個
她有網台的！
（主持 麥狸寶）
唔得呀，菜舒迪 狐阿域話唔得
掂！
（唔掂 車牌）
朱迪、阿力要走佬 我麥狸寶有門路
小心木刺
你們搵啱河狸了
要搵爬蟲類傾傾，搵我就最啱
想搵鹿角兔傾都得 他們真的存在，媽！
失陪一陣，開個拍檔會議
不如飛起隻河狸
一於上走佬車保命…
匿到事件平息？睇下佢…
朱迪與阿力絕不會放棄查案
但她癲的
可能咬得鉛筆多中了鉛毒
難道你識得有爬蟲類 知道手記秘密…
和山貓陷害蛇的原因？
24 個鐘，直至明天日出
若沒線索，我們就匿埋 我從此做「菜朱迪」
是「菜舒迪」，安全暗號是「 椰青水」
在漆黑又陰暗的天橋底 他們踏上神秘車車
渾然不知人生即將天翻地覆
因為我們要去見爬蟲類動物？
因為你們即將和麥狸寶做死黨！
跳舞兩個夠晒數，三個合作無煩惱
搵隻爬蟲類一齊去沼澤玩啦
（歡迎蒞臨沼澤市場） （城市之寶）
感受一下！
如果問邊個會知手記的秘密
以及點解條蛇想要…
喂，莊尼！
弊！
一定是我個蜥蜴老友蘇哥
點解會有蜥蜴藏身這裏？
（藍色線）
當優獸市成立時
這裏整區與城裏其他地方分割開
由得我們自生自滅
所以爬蟲類喜歡這裏
他們可以做返自己
而且全市只有這裏…
可以由得你着衫唔着褲
搵個神神化化的導遊帶路，好主意
- 我們需要她 - 她傻到似腦穿窿，似足海豚
又會咁啱
好了，要去蘇哥個竇，就要坐船
我負責應付班街坊
水生動物不太理睬陸地動物
我 12 歲就出嚟行
應該搞得掂隻雜耍海豹
是海獅
他不是住這邊的
但貼士當然唔少得
唔好，銀仔會有鯁喉風險
我冇心的
（請勿觸摸）
唔好掂！
不如交給阿寶吧
唔該，朱迪
要跟這些美麗海洋生物溝通
就要像對待另類朋友一樣
要有開明、尊重的溝通態度
（要協助請搖鈴）
- 喂，點呀？ - 喂，好嘛？
- 點呀你？ - 你又點呀？
- 點呀點呀？ - 點啫點啫？
- 點啫？ - 喂點呀？
- 點呀喂？ - 點呀你？
- 喂呀，點呀？ - 點呀？
見過蘇哥？
見過
你捨得走未？
今鋪真係多謝你
紀念日快樂
是你們的紀念日？
能這晚一起
看夜色太優美
同在讚頌今夜傳奇
要怎找到他們？
唔該晒，海豹
老友，唔好！
對唔住！得罪晒！
再行前少少就到
蘇哥和所有你想知的答案
全部都在這條陰森漆黑的走廊盡頭
正呀！簡直梳乎過坐在內陸島沙灘
飲返杯菠蘿樹熊特飲
我們不可以撓埋雙手走佬 有條無辜的蛇需要我們幫忙
他有幫手，他有電單車老友
你行為古古怪怪，咩事啫？
第一，你夾硬逼我來
第二…
你一定要知的話…
其實我有少少討厭爬蟲類動物
吓？
見到我不安你好開心？
唔係！對不起 你講得無錯，我們是拍檔
每當我不安，你都總會顧及我感受
小心！有蛇皮！
我跣落去喇！揸實扶手！
- 我揸實扶手！ - 揸實喇！
- 別再扯我對耳！ - 揸實扶手
不能扯兔仔耳！
- 揸實扶手 - 不能扯兔仔耳！
我覺得真正的疑團是…
你兩個怎會聯手破到案
總之聽聽蘇哥點講本手記先
如果他請食嘢，一定要食
拒絕代表不尊重全場貴客
「全場貴客」？
上菜！
喂，整多杯
好暖啊
哎呀
弊！
你攞去啦
蘇哥！
介紹兩位朋友你識，朱迪和阿力
他們是通緝犯
想查關於一條蛇的事 同時仲要保住條命
可以坐低嘛？
咁化學
我飽喇，但他們似乎好肚餓
多謝你肯見我們
我們相信手記入面有記載蛇族…
- 被陷害的原因… - 食完…先再講
喂各位，他們真的食落肚！
睇吓兩個個樣
我好少食垃圾食物
兄弟，我要鬆餅！
好吧
金屬封面
即是代表甚麼？
代表它…
製作精美
亦代表你們想找的秘密
好可能就寫在封面上
毒蛇可以神奇地看到金屬裏的東西
就算被顏料遮住都得
這是猁賓沙發明天氣幕牆的原始手記
點解他會藏起只有蛇看到的秘密？
我不知道
不過肯定是驚天秘密 因為有隻烏龜為此而死
我估他一定龜速咁死
毒蛇攻擊事件 不單改變動物對蛇的看法
從此亦再沒哺乳類動物相信爬蟲類
（爬蟲類是敵是友）
所以我們唯有全部離開
當時是猁氏家族第一次擴展騰騰鎮
現在又再一次重演
擴展項目，就快殺到
沼澤市場將會被雪掩埋
我們全部又會被趕走
山貓族會有更大地盤
而且無可阻止
如果入面的秘密可以阻止呢？
咁我會話…
帶住本手記，你兩個死硬
你們被追蹤？
慘了
差佬查牌！
快跑！
跟我來，這邊！
等等，你點解要幫我們？
你兩個救過優獸市一次
我知你們可再救一次
如果你們成功…
其他動物或會明白我們其實沒分別
- 咪郁！ - 冇錯，咪郁！
對不起！但我家族要靠它才能回家
等等，我們想幫手
等陣先呀
回來！
無路走了，去碼頭吧！
你…蘿蔔妹！
等等！我們信你的！
阿力！快去追！
（水管站）
捉實！
喂！
我發現他們！正往水管方向！
即刻追
喂！點呀？
- 點呀 - 點呀
跳！
- 點呀 - 點呀
拜拜
- 拜拜 - 拜拜
拜拜
- 點呀？ - 拜拜
溫馨提示，如果他走入紅色線
不要再追！
你們會缺氧的！
祝好運！愛你們！
對不起
深水炸彈！
（紅色線） （危險！陸地動物止步）
紅色線呀！紅色線！
你會缺氧的！椰青水！椰青水！
咩貨都有
（《奪寶羊駝》） （《漂雪奇緣12》《魔馬奇緣》）
續集、前傳、番外篇
邊個話電影業玩完？
（買一送一）
你冇事嘛？
冇，冇事
你呢？
我…我…
我覺得要…
講聲「對不起」比較好
阿力，不要緊
我知你不是故意跟甩他的
不是我道歉，你搞錯了
是你要道歉
現在我們再也找不到他 亦阻止不到那些山貓
所以各有各看法吧
不過…
我們執返條命
所以找不到他更好
我們直接搵架車走佬
一盒舊火柴，真有用
菜舒迪，我們走佬吧，已經無能為力
唷哩呵！
你兩個怎會來這山旮旯？
好古怪
他們從水管跌出來
好吧，我們幫手報警
唔好！我們沒事
無錯，我們準備走了
其實…兩位知道條水管通去邊度嘛？
- 哥本拉根 - 就是哥本拉根
收到，唔該
你嚼得太耐，好易出事！
這種花…邊度搵到？
鍾情花？就在山頂的最尖尖
只在那裏生長
攞命咩？
上面…
上面還有甚麼嗎？
- 冇，肯定冇 - 有
有間舊蜜月旅館
但已執笠多年 以前用來「屈蛇」的
蜜月旅館
點…點樣上到去？
遊客會從哥本拉根搭纜車
但爬繩會快得多
祝好運！在蜜月旅館玩開心點
多謝晒！
那秘密與爬蟲類離開優獸市 有何關係？
一開始又怎樣藏在手記裏？
你爬慢少少好嘛？
你估仲有幾耐…
豪姐同班手足就會搵上門？
點都好，我們要再快點
學我話齋…
我的確是一隻蠢兔仔
阿力…
我的確是一隻…
蠢蠢蠢兔仔
一隻蠢蠢蠢兔仔
支錄音筆是紀念我們做拍檔的禮物
不是現在拿來玩的時候
唔係玩，我只想記低幾個構思
諗吓我們塊墓碑點寫好
我講先「他被拍檔害死」
你正正常常溝通不行嗎？
我會留返返去同動物治療師講
- 無錯，你需要見動物治療師 - 無錯
你需要一堆動物治療師
你要大遷徙咁大堆治療師先夠！
蘿蔔妹？
喂，蘿蔔妹？
蘿蔔妹？
蘿蔔妹！
（猁賓沙動物共生計劃）
（被毒蛇襲擊事件破壞）
（騰騰鎮擴展）
（尋家） （爬蟲區在哪？）
這裏以前有爬蟲類社區
他們的家…
被山貓剷除
他們專做這些壞事
我們要走了
他們講大話 還逼走其他動物霸佔地盤
蘿蔔妹，我們要走！
- 那條蛇就是想找這證據 - 警局的伙記來了
吓？
要有證據才會信我們
算數啦！他們不止會拘捕我們
山貓還想滅口！
我們一定要破這單案
- 朱迪，你… - 我們一定要破案
- 阿力… - 我不在乎這單案
朱迪，這不值得搵命搏
這世界永遠不會變得更美好
除非有人夠膽去做正確的事
世界不會變的，蘿蔔妹 有時就算做英雄…
都不會改變到
我認為…
我認為可能…
可能我和你…
真的很不一樣
弊，我好似打死個警察
對不起，警察先生！
- 阿柏？ - 無錯…你知啦…
- 我們是忠的！ - 我早講過她會幫忙
跟我們走
捉到隻狐狸！捉到狐狸！
他們已捉到你拍檔！
不能連你都被捉住
求求你，我們可阻止我家族
朱迪！
唔好呀！
我捉實你
好了，放馬過來
吓？
你沒死！
她沒死！
對不起…
我還是新牌仔
阿力呢？
他們…
他們捉了他
但一出到這裏，沒人可捉到我們
馬市長
隻兔仔呢？
我不知道
但你知啦，她是兔仔嘛
或者可用帽變出來？
我都冇戴帽
他玩你的，市長
我知吖，押他走
唔好！
他們在哪？狐先生
開始擴展項目
冰封沼澤市場
- 沖走所有動物 - 吓？你不可以…
水生動物就像狐狸 比其他動物低一等
只要我說他們幫了條危險毒蛇 沒動物會在乎我們的手段
你慢慢踎監啦，狐先生
好快你就會在頭條看到 你兔仔拍檔的死訊
當初有機會時，你們就應該走佬
爸爸
這些毛屬於 幫兔仔和蛇的那隻動物
去搵嘯柏
好快到我個蛇竇
蛇仔要匿埋先
係喎
我們一定會成功的，朱迪小姐
一定阻止到猁氏家族，救你拍檔出來
對不起，你叫…
基仔，叫蛇基利都得
那你姓甚麼？
蛇囉
好快一切都會無事
和你們做拍檔認真刺激
不用擔心我隻毒牙
我隨身帶備解毒筆
可抑制毒素
將我直插入你個心
歡迎來到我的小天地
遠離我那惡毒家族
我很喜歡來這裏，打發吓時間
- 玩吓貓仔玩意 - 嘩
- 唔好！那是真古董 - 犀利
唔好！唔好掂！
唔好！求你
- 嘩！哺乳類動物一屋靚嘢！ - 唔好搞！
- 這是甚麼？ - 等陣，唔好掂！
熄機！熄咗佢！
不如講返本手記
你兩個怎會做了拍檔？
當我知道手記會在晚會展出
我給他的家族寄出匿名信要求看看
好好彩，嘯柏被打發到郵件室 所以他第一個看到
於是我從海外偷渡他回來
在木箱屈蛇屈足七日
但只要幫到我家族，一切都值得
之後還可以救出你拍檔
喂
我知你跟了我們走好為難
不過我們一定會救到你拍檔
就像一定救到優獸市一樣
我們要阻止我家族 再向大家公開真相
你準備好未？
起個火吧
你暫時知道幾多？
我知他的家族被陷害
還有金屬封面隱藏了些秘密
只有蛇才看得到
不是所有蛇都得，要感應到熱力的毒蛇
有少少熱力先看得到
我真的想不通
點解你太爺要隱藏一個 只有蛇才看到的秘密？
不是他隱藏的
我…
手記不是他的
這就是秘密
優獸市不是由哺乳類動物創立
原來是由一條蛇創立
是基仔的太婆
她當時想讓這城市容納到所有動物
所以就發明了天氣幕牆幫助大家
（原始專利持有人蛇艾妮）
她需要投資者
一個拍檔
不過我太爺看到設計 知道可以用來賺大錢
他密謀將計劃據為己有
（原始專利持有人猁賓沙）
甚至不惜開殺戒
殺了自己的工人
再嫁禍給基仔的太婆
而因為她是一條蛇
（哺乳類與爬蟲類難以共存？）
個個都信他的大話
好快，全個鎮都不歡迎爬蟲類
多年來…
我太爺一直將爬蟲類社區 埋在積雪之下
（蛇）
他堅信永遠沒人知道他的所有罪行
不過…
他錯了
她的原始專利證明還在
這就是你們要找的
她藏在她的家
找到她的家，就找到專利證明
我們一直不知道太婆間屋埋在哪
直到現在
我家族塊地？
但被埋在積雪之下，點樣先搵到？
等陣先
鐘樓
她住的社區…爬蟲類社區有個鐘樓
似燈塔一樣發光！ 若沒完全被雪掩埋，應該會看到
然後就找到她的家
可惜我太爺早已切斷電力
但我們有設計圖 睇完就知怎樣重新駁電
她整個社區的電力開關 就在原本的控制室入面！
明白！
即係邊度？
在最舊那幅天氣幕牆入面
沙沙郡騰騰鎮那幅
我們入去啪着個掣
令鐘樓着燈
- 搵到她的屋 - 就搵到專利
而我家族終於可以返屋企
我們一定會成功，朱迪小姐
我們一定會成功！
（追蹤中）
（已發現目標）
找到他了
叫豪姐過來
是狐阿力，大神探喎
食晏時慢慢同你傾
我要幫你條尾打結
- 豪姐… - 蠢仔，望咩望？
你搞錯了，是山貓設局屈我
聽我講，求求你
我知你我一向有分歧
但我不嬲都好尊重你…
你沒尊重過任何一個
電話，米爺搵你
他找到兔仔的位置
他講的全部都是大話，豪姐
豪姐，聽我講啦！
激氣
狐阿力！
又會咁啱？
今次是我第一次坐監，我真要講句…
伙食無得彈呀！
你怎會在這？
天意安排
加上被拘捕
但似乎朱迪走得甩
是你兩個有共識的？
似乎好拍檔變冤家了，想傾傾嘛？
我只想離開這裏
係喎，你個走佬大計
匿去內陸島，嗒杯菠蘿樹熊特飲
但樹熊信不過的 因為他們有四隻手指公
我有一集專門講過
那一集就叫《四隻手指公》
但你知嘛？至少他們不是鴨嘴獸…
麻煩你…麻煩你讓我專心一下？
收到
同我傾吓啦，老友
她最後和你講過甚麼？
她…
她說可能我們太不一樣
你之前講了甚麼？
我話單案不值得搵命搏
因為…
單案不值得她去搏命，因為…
因為我這種獨來獨往的動物 從沒有真正的朋友
我…我不想失去她
所以我…
我不知怎樣講出口
老友…你剛才已講出口
等陣先，你點做到？
我張開雙臂 圍住你，然後大力夾實
這樣叫「攬攬」，狐狸不會攬攬？
你講個鎖…隻隻河狸都識開鎖
隻兔仔身處沙沙郡！大家出動！
收到！出動！
你拍檔需要你
我麥狸寶一定會帶你去找她
喂！你不就是狐狸老豆？還有土撥鼠！
土撥鼠？我是河狸！你夠膽就講多…
- 弊 - 快走！要走了！
回來！
哈囉，阿力
希望你鍾意我個新屋企
我用自己的毛織的
嚇瓜你！
係咁先！
（開門）
我們自由了！
車，我們需要車…弊！
慘喇
對不起
我們應該來不及去幫朱迪
除非…
你剛好認識優獸市史上最快的車手？
（極速動物）
喂！閃…阿閃快過閃電
我拍檔有難，要衝晒燈趕去
唔可以…
唔幫手
出發！
喂
- 好彩有你 - 老實講句…
我不太信慢吞吞的樹懶會是…
正呀！
要令鐘樓亮燈
再沿着光搵你太婆間屋和專利證明
就要入電源控制室，由這裏入去
- 要快手，否則… - 我們一定會成功，朱迪
聽住，基仔 若無十二分準備，即是未準備好
我家族一百年來 都想證明我們不是傳聞中那樣
但就算只差一步
他們從來不會將所有責任 壓在我膊頭上
因為我根本冇膊頭
我們一定會成功的
搵到你了，兔仔
要知道朱迪位置先幫到她
你要用阿波部電腦幫手追蹤豪姐
你們現在是逃犯
我聽你電話已經炒得
她就快被滅口！照做！
收到！
有試過重新開機嗎？
有試過醒少少嗎？
阿波，我買了冬甩請你食
- 弊！ - 多謝，賓治
賓治！位置呢？
（輸入密碼）
（密碼）
慘了
我們要穿過祭典先得
祭典？
他們會第一時間追蹤電話
走！快走！
- 賓治！ - 幫緊你…幫緊你…
- 搞掂！ - 好極，快講
唔係嘛！
是甚麼祭典？
（火獸祭）
正呀！
讓開！讓開！
- 快！ - 上！上！上！
我們撐你，賀朱迪
又見面了，斑馬
奪命羚角！
她要去門那邊！她去門那邊！
賓治，我們時間無多
（你不是機械人）
搞掂！
（天氣幕牆入口）
沙沙郡天氣幕牆入口
沙沙郡天氣幕牆入口，快！
- 牆入面有甚麼？ - 電源控制室
不過是供電給騰騰鎮舊城區
我知他們的打算，我們會名譽掃地！
別再用麻醉槍，直接滅口！
- 米爺 - 一個不留！即刻！
即刻開槍
開槍！動手！
朱迪！
- 蛇呀！ - 電源控制室呢？
要上五層樓，行快啲！
好多級樓梯呀
快過飛機，老友！愛你！欠你人情！
開着了！開着了！
阿寶？
阿寶！
蛇呀！
好凍！
卡住了
別管我了，去搵電掣
唔係…全部都唔係
應該…更古老的
看到嗎？
鐘樓有着燈嗎？
那邊！
在那邊！
我們成功了？可以搵返份專利證明？
阿力？
道門…鎖住了
點解會鎖住？
阿寶？開門呀
阿寶！
道爛鬼門卡住了
對不起
上一單案都一樣峰迴路轉
我知道
天啊，我真的…
我個心跳到砰砰聲
我以為你知道，以為你看穿了
對不起，拍檔
我真的不想由得你變雪條 但必須這樣做
你千祈咪嬲我
不過，你應該明白的
我們一向步伐一致嘛，我和你！
一直畀人睇死
你要證明自己像其他動物一樣出色
想得到認同
我知我好對不起你 但這是我發圍的機會
我必須把握
只要我去到他太婆屋企
燒了份原始專利證明
我就終於對家族有貢獻
亦終於會得到認同
朱迪？
弊傢伙
蘿蔔妹？
不可以有手尾跟
拜拜了，拍檔
拜拜了，賀朱迪
阿柏，求求你
你可以和你家族不一樣
但我不想不一樣
阿力…
朱迪？
阿寶，見到她嗎？
冇呀，未見
朱迪
阿力
阿力…
我們一定會成功
賀朱迪
淡定，朱迪叫我來的
她要搵阿力
果然，我應該一早估到
朱迪？
阿力
我們…一定會…成功
朱迪…
我動不了
你亦凍僵幫不到忙
而他好快會…
阿力會…
朱迪…
這個世界的責任絕對不會…
只由一隻動物的膊頭孭起
所以我太婆才想…
建立優獸市讓所有動物共存
讓大家守望相助
我幫不到忙
你幫到了
你選擇去幫我
並成為我最好的熱血朋友
真的很溫暖
畀我攬吓你？
我們會救到你和你朋友
朱迪！
喂，他想食隻兔仔！
等等！我是在救她！
我要拿解毒筆給她
她在哪？
她…撐不住了
中了蛇毒，好快就拜拜
你好快就知
唔好！
她死了，阿力…接受現實吧！
你死梗了
放棄反抗吧！
解毒筆！
用解毒筆可以救她！拋個袋過來！
朱迪！
算數啦！我們兩個都會無命！
不值得搵命搏
各有各看法吧
將我直插入你個心
- 我一直想去搵你 - 我以為…他說你…
- 我見到你… - 他說你…
我去救你朋友先
好了，我不在乎我們太不一樣
你知嘛，我…
我真正在乎的是你
我好在乎你
明未？
但我一直沒講出口
我應該一早講的
但我沒說
因為…
你都知啦…
因為我情緒不穩定 是令你不安的源頭
而且不擅長表達感情
可能因為我成世都獨來獨往
那不是藉口，只是…
我是因為講不出口說…
識到你，是我成世最美好的事
所以只好笑你對耳仔
我話你太過搏命…
是因為其實…
我真的不想你受傷
因為…
世上再沒其他動物…
比你對我更重要
我太搏命是因為心底裏…
怕被別人睇死
我壓抑不安，是因為怕感覺軟弱
我想變強，但硬是做不到
我在乎你說的話 因為我成世女得你一個…
對我有信心 即使有時連我都不信自己
我都應該一早講你知
這世上再沒其他動物 比你對我更重要
我避談未解決的童年陰影
因為我怕會變得軟弱
我做超危險的決定 因為我執着做兔仔英雄
我不是因為想做警察才入警局
我加入是想有拍檔組成一派
我好驚會失去你，因為…
你屬於我那一派
我不應該離開你
我亦真的需要一堆動物治療師
而且我要講你知 我成世女只想和你做拍檔
因為你屬於我嗰竇
兔仔都是一竇竇的
這就是所謂的過度分享
順便一提，我死唔去
而且他都死唔去
喂！偷車呀！
他一定是想去荒廢的爬蟲類社區
找出基仔太婆的專利證明然後銷毀
我聽到一舊雲 亦唔知基仔乜水，但出發吧
- 朱迪與阿力？ - 阿力與朱迪
仲有阿寶與基仔！
原來他叫基仔
唔該晒，條蛇要用 他沒有毛太凍了
- 喂！你幾個… - 係咁先！
- 你！你配不上這個家族！ - 爸爸，等等先
- 爸爸… - 你永遠都配不上這個家族！
等陣！我不是幫他們，我是幫屋企
我知邊度搵到爬蟲類社區
邊度搵到可以證明 蛇是天氣幕牆發明者的專利
我是打算去銷毀它，為了家族
為了你，爹哋
你想保住份工，就同我收口
你！
或者你配得起這家族
帶我去搵專利證明
三個合作無煩惱
四個爆門就無難度
去搵份專利然後銷毀它！
去！這裏交給我們
鬍鬚佬！咪再搞禍我們的城市！
弊，形勢反轉晒
喂！馬拜仁！
你想做真英雄，抑或只識上電視扮？
我去左邊，你去右邊
好
又或者…
你手車好唔掂！
我知呀
我要跳過去！
一齊成就「優獸」！
算啦，當我無講過…跳啦！
火柴…火柴…
兔仔，最叻挖窿
兔仔飛踢
我要銷毀份證明 全個鎮、以及裏面的一切
區區一隻爛仔狐狸和一隻蠢兔仔 不可能阻止到我
她不是蠢兔仔，而且你忘記一件事
咩事？
我們有個蛇朋友
好嘛，拍檔
接住！
- 爹哋！ - 爹哋好忙呀
拜仁！你上！
你話「正義已死」
我就話…「呸！」
- 過來，貓仔 - 唔好！
現在擺明拘捕你，靚仔
呯
沒人會相信你，而不相信我們
我們一向比你們優越
以後都會
你們做的事毫無意義
但對他很有意義
我們走吧？
原來是着一隻長襪
（蛇）
（原始專利持有人）
我要一把火燒清這區！
我是猁氏家族的一份子！
做得好，豬豬…做得真好
今日的驚天新聞 警員賀朱迪與狐阿力
再加上一條毒蛇和一隻河狸 再次聯手揭穿一個驚世陰謀
揭露優獸市天氣幕牆的真正發明者…
原來是一條蛇
現已名譽掃地的猁氏家族
被揭發偷走了原本的城市規劃圖
並隱瞞此事幾十年
我猁米頓之後一定會捲土…
他們的騰騰鎮擴展項目亦正式取消
有人讚你們是夢幻組合 究竟點做到？
其實世界上有很多不同的動物
有時…
我們總會執着於大家有多麼不同
然後因此擔心
但或者大家只要多傾談
嘗試理解彼此
就會明白大家的差異 其實沒甚麼不同
（對不起，咬了你！基仔）
根本沒分別
我們甚至會明白 令你我有所不同的特質
反而會令大家更強大
只要肯努力 第二年就可以步伐一致！
無錯
- 超班馬！ - 其實我個名叫阿正
我個名都叫阿正
- 超班馬！ - 超班馬！
（歡迎回家！）
他做的！
細路，咪再玩條蛇
喂，大家幾好嘛？
等等！
他們…是我的家人
畀我們攬吓你？
多謝你
喂，我有份禮物送你
愛你，拍檔
但我始終是我 所以那句話，十年先會講一次
愛你，拍檔
我要收返支筆
破了下一單案就還給你
又有另一單案？
梗係啦，因為你逃獄時
放走了二百幾個極度危險囚犯
值得的
你想先去邊度查？
（內陸島） （菠蘿樹熊特飲發源地）
一張去內陸島的單程票，頭等
無問題
記住，如果你滿意我們的服務
請給我們四個讚好手指公
我會的
朱迪與阿力？
應該是阿域與菜舒迪
《優獸大都會 2》
優獸市，開始啦！
火獸祭開幕了！
來吧，起身
我們最狂野，無人可馴服
要將舞池變成動物園
活在瘋狂世界
競爭無休止
石屎森林生活
有時太瘋癲
有你同我一齊
狂野一日結束時
別再壓抑自己
釋放能量狂歡一次
大家齊聚慶祝
今晚任何人都可以隨心所欲
把握這刻，擺脫所有拘束
寶貝，音樂要繼續
來吧，起身
我們最狂野，無人可馴服
要將舞池變成動物園
來吧，繼續起舞
齊齊扭吓擰吓轉個圈
將舞池變成動物園
動物園
我們生活在熾熱時代
無機會停低唞唞
一直受困
大家可以點做？
重點是找到愛
有時真的很難遇上
但當愛來到身邊 每一刻都是美好時光
大家齊聚慶祝
今晚任何人都可以隨心所欲
把握這刻 擺脫所有拘束
（歡迎蒞臨沼澤市場） （優獸市之寶）
寶貝，音樂要繼續
來吧，齊齊起身
我們最狂野，無人可馴服
要將舞池變成動物園
來吧，繼續起舞
齊齊扭吓擰吓轉個圈
將舞池變成動物園
動物園
我會帶你高飛
無人可以馴服
寶貝，我會帶你高飛
我會帶你高飛
無人可以馴服
寶貝，我會帶你高飛
齊來參加狂熱派對
我為了你能上天入地
齊來參加狂熱派對
我為了你能上天入地
來吧，企起身！
我們最狂野，無人可馴服
（《拍住上新手指南》）
要將舞池變成動物園
來吧，繼續起舞
齊齊扭吓擰吓轉個圈
將舞池變成動物園
來吧，企起身
我們最狂野，無人可馴服
將舞池變成動物園
來吧，繼續起舞
齊齊扭吓擰吓轉個圈
將舞池變成動物園
（給蘿蔔妹）
（最撐你的上）
愛你，拍檔
喂，兔仔！你打算全晚播完又播？
由得她吧，她為自己驕傲 但仍想要外人認同
- 收聲啦你！ - 你收聲呀！
你先收聲！
兔仔，下一單查咩案？
我們在查兔仔忍唔住鍊死鄰居的案！
你激嬲她
- 是你激嬲她！ - 收聲啦！
- 早唞！ - 你收聲先！
翻譯：利慧中